உருத்தேனியம்(III) அயோடைடு

உருத்தேனியம்(III) அயோடைடு (Ruthenium(III) iodide) RuI3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். உருத்தேனியமும் அயோடினும் சேர்ந்து கருப்புநிற திண்மமாக இது உருவாகிறது. 
தயாரிப்பு முறை 
உருத்தேனியம்(III) அயோடைடை தயாரிப்பதற்கு பல வழிமுறைகள் உள்ளன.

உருத்தேனியம் டெட்ராக்சைடுடன் நீர்த்த ஐதரோ அயோடிக்கு அமிலத்தைச் சேர்த்து வினைபுரியச் செய்தால் உருத்தேனியம்(III) அயோடைடு உருவாகிறது:

பெண்டா அமீன் உருத்தேனியத்தை வெப்பப் பகுப்பு செய்தாலும் உருத்தேனியம்(III) அயோடைடு கிடைக்கிறது:

நீரேற்ற உருத்தேனியம்(III) குளோரைடுடன் பொட்டாசியம் அயோடைடின் நீரிய கரைசலைச் சேர்த்து  வினைபுரியச் செய்தால் உப்பிடப்பெயர்வு வினை நிகழ்ந்து உருத்தேனியம்(III) அயோடைடு உருவாகிறது:

350 பாகை செல்சியசு வெப்பநிலை போன்ற சில நிபந்தனைகளில் பகுதிக் கூறுகளாக உள்ள தனிமங்கள் இணைந்தும் உருத்தேனியம்(III) அயோடைடு உருவாகிறது:

கட்டமைப்பு
உருத்தேனியத்தில் எண்முக ஒருங்கிணைப்பு வடிவத்துடன் உருத்தேனியம்(III) அயோடைடு நீட்டிக்கப்பட்ட கட்டமைப்பை ஏற்றுக்கொள்கிறது. உருத்தேனியம்(III) அயோடைடின் குணாதிசயத்தில் உள்ள ஐயம் காரணமாக இது ஆக்சோ ஆலைடு அல்லது ஐதராக்சி ஆலைடாக இருக்கலாம் என்று கருதப்படுகிறது, 

 மேற்கோள்கள் 

பகுப்பு:அயோடைடுகள்
பகுப்பு:ருத்தேனியம்(III) சேர்மங்கள்
பகுப்பு:பிளாட்டினம் குழு ஆலைடுகள்